**ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ ԾԱԿՔԱՐ ԲՆԱԿԱՎԱՅՐԻ 1-ԻՆ ՓՈՂՈՑ, ԹԻՎ 18 ՀԱՍՑԵՈՒՄ ԳՏՆՎՈՂ 05-045-0010-0207 ԾԱԾԿԱԳՐՈՎ ՀՈՂԱՏԱՐԱԾՔԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ ՆՎԻՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Որոշման նախագիծը մշակվել է՝ հիմք ընդունելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետը և ՀՀ Գեղարքունիքի մարզպետարանի գլխավոր քարտուղարի 31.01.2023 թվականի №02//0679-2023 գրությունը:

Վերը նշված գրության համաձայն՝ Հայաստան համահայկական հիմնադրամը ստանձնել է ՀՀ որոշ գյուղական համայնքներում նոր բժշկական ամբուլատորիաների կառուցման աշխատանքների ֆինանսավորման գործընթացը, որի շրջանակներում Մարտունի համայնքի Ծակքար բնակավայրում կառուցվելու է նոր բժշկական ամբուլատորիա: Համայնքային ենթակայության հողատարածքների մասով, որոնց վրա կառուցվելու են պետական ոչ առևտրային կազմակերպության շենք/ՊՈԱԿ, անհրաժեշտ է ավագանու որոշում հողատարածքը Հայաստանի Հանրապետությանը նվիրելու մասին ։

Որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ՝ ՀՈՎՀԱՆՆԵՍ ՀՈՎԵՅԱՆ**